આ અંગે મળતી માહિતી મુજબ નવસારી ટાઉન પોલીસની સર્વેલન્સ સ્કવોર્ડના પીએસઆઈ એસ.એફ.ગૌસ્વામી અને સ્ટાફને વાહનચોરી કરતી ગેંગની માહિતી મળી હતી. આ માહિતીના આધારે મૂળત: મધ્યપ્રદેશના અલીરાજપુર જિલ્લાના અને હાલ વિજલપોરના આંબાવાડી વિસ્તારમાં રહેતા શૈલા ઉર્ફે શૈલેષ છગનભાઈ ચૌહાણ તથા અન્ય બેની પૂછપરછ કરી હતી. પૂછપરછમાં તેમનો મિત્ર નાનસિંઘ હૈદરસિંઘ ચૌહાણ (મધ્યપ્રદેશના અલીરાજપુર ગામનો જ) પોતાના ગામમાં ખુલ્લા વાડામાં કેટલાક વાહનો મુકેલા હોવાનું જણાવ્યું હતું. જેના આધારે 1લી સપ્ટેમ્બરે નવસારી ટાઉન પોલીસે ત્યાં જઈ તપાસ કરતા 28 બાઈક મળી આવી હતી અને કબજે કરી હતી. જયાં નાનસિઘનો ભાઈ ગુડ્ડુ હૈદરસિંઘ ચૌહાણ હાજર હતો અને તેની પૂછપરછ કરતા તેનો ભાઈ નનસિંઘ વાહન લે-વેચનો ધંધો કરતો હોય હાલ નવસારી ગયાનું જણાવ્યું હતું.